"Leeto le tla maatlafatsa botsalano jwa rona jwa dinagapedi le Burundi le go tsweletsa kgwebisano mo kontinenteng.3 Lefapha la Metsi le Kgeleloleswe, ka tirisanommogo le Lekgotla le Ditona tsa Aforika la Metsi (AMCOW), Khomišene ya Dipatlisiso tsa Metsi ya Aforika Borwa, SADC le Basadi ba ba mo Tirisanommogong ya Metsi, le tla tshwara Khonferense ya Bong, Metsi le Tlhabololo kwa East London go tloga ka la bo 3 go fitlha ka la bo 7 Ngwanaitseele 2014 ka moono wa: ""Bong, Metsi le Tlhabololo - kgolagano e e sa bulelwang"".Lenaneo la khonferense le tla bewa ke Pholisi ya AMCOW le Togamaano ya Tepatepanyo ya Bong le Lephata la Metsi mo Aforika, e e nang le maitlhomo a le supa a a totileng pholisi, ditlamelo, patlisiso ya togamaano, go aga bokgoni, tirisanommogo le tlhokomelo le tshekatsheko, go fitlhelela maitlhomo magolo a tekatekano ya bong mo pholising ya metsi.4 Kabinete e eleletsa barutwana botlhe masego fa ba itshiamisetsa ditlhatlhobo tsa bokhutlo jwa ngwaga."